O‘zbekistonda 8-9 avgust kunlari kuchaytirilgan karantin rejimi amal qiladi

O‘zbekistonda joriy etilgan karantin cheklovlari 15 avgustga qadar uzaytirilgan. Maxsus komissiyaning 26 iyul kuni e'lon qilingan qaroriga asosan, dam olish kunlari, xususan 8-9 avgustda  respublika miqyosida harakatlanish, avtotransport vositalarining, yo‘nalishsiz taksilarning harakati to‘liq to‘xtatiladi.
Dam olish kunlarida aholidan «o‘zini o‘zi yakkalash» hayot tarziga rioya etgan holda, o‘z uylarida qolish so‘ralgan.
Bu kunlarda davlat organlari va muassasalari, xo‘jalik birlashmalari hamda boshqa tashkilotlarga xodimlarni ishga jalb etmaslik, ularning uyda qolishi uchun sharoit yaratish tavsiya etilgan.
Total karantin sharoitida oziq-ovqat do‘konlari faoliyatini davom ettirishi belgilangan.
Shu bilan birga, kechiktirib bo‘lmaydigan tez tibbiy yordam ko‘rsatish bilan bog‘liq hollarda tibbiyot muassasasiga borayotgan va undan qaytayotgan shaxsiy avtotransport vositalari harakatlanishi uchun fuqarolardan maxsus ruxsatnomalar talab etilmaydi.
Mutasaddilarga bu kabi holatlarda fuqarolarning avtotransport vositalari harakatlanishiga to‘sqinlik qilmaslik, zarur hollarda fuqarolarni manziliga yetkazishda amaliy yordam ko‘rsatish bo‘yicha topshiriq berilgan.
Mazkur cheklov maxsus ruxsatnoma (stiker)lar asosida harakatlanadigan va harakatlanishi uchun maxsus ruxsatnoma talab etilmaydigan avtotransport vositalariga taalluqli emas.
Respublika maxsus komissiyasining 8 iyuldagi qarorida, avtotransport vositalari harakatlanishiga maxsus ruxsatnomalar talab etilmaydigan quyidagi holatlar sanab o‘tilgan: